**Արմին Բաչինովիչ** (սլովեն.՝ Armin Bačinovič, հոկտեմբերի 24, 1989(1989-10-24), Մարիբոր, ՀՍՖՀ), սլովենացի ֆուտբոլիստ, իտալական «Սամբենեդետեզե» ակումբի նախկին հենակետային կիսապաշտպան։ 2009-2013 թվականներին խաղացել է Սլովենիայի ազգային հավաքականում։

Կարիերա
-------

Արմին Բաչինովիչը կարիերան սկսել է «Ժելեզնիչար» ակումբում։ 2002 թվականին տեղափոխվել է տեղական մեկ այլ ակումբ՝ «Մարիբոր»։ 2007 թվականի հուլիսի 7-ին Բաչինովիչն իր նորամուտը նշել է թիմի հիմնական կազմում՝ Ինտերտոտոյի գավաթի «Հայդուկ» (Կուլա) ակումբի դեմ խաղում՝ խաղադաշտ մտնելով խաղի 78-րդ րոպեին։ Երկու շաբաթ անց նա նորամուտի խաղն է անցկացրել նաև Սլովենիայի առաջնությունում «Դրավայի» դեմ։ Նրա ակումբն այդ խաղում հաղթել է 3-1 հաշվով։ Նույն տարվա նոյեմբերի 25-ին Արմինն ակումբի կազմում խփել է առաջին գոլը՝ գրավելով նույն «Դրավայի» դարպասը։ Ընդհանուր առմամբ 2007/08 մրցաշրջանում Բաչինովիչն անցկացրել է 22 հանդիպում և օգնել է իր թիմին դուրս գալու երկրի գավաթի եզրափակիչ։ Հաջորդ տարի Արմինն անցկացրել է 29 խաղ և խփել 1 գնդակ «Ինտերբլոկ» ակումբի դարպասը։ Ակումբի հետ նա հաղթել է ազգային առաջնությունում և նվաճել երկրի Սուպերգավաթը։ 2009/10 մրցաշրջանում Բաչինովիչն առաջնությունում անցկացրել է 26 հանդիպում, 4 խաղ՝ Սլովենիայի գավաթի խաղարկությունում, որտեղ նրա ակումբը հաղթել է, ինչպես նաև 1 հանդիպում է անցկացրել ՈՒԵՖԱ Եվրոպայի Լիգայում։ 2010/2011 մրցաշրջանի սկզբին Արմինն անցկացրել է 3 հանդիպում առաջնությունում և 6 հանդիպում Եվրոպայի լիգայում։ Ընդհանուր առմամբ կիսապաշտպանը «Մարիբորի» կազմում անցկացրել է 94 հանդիպում և խփել 6 գոլ։

2010 թվականի օգոստոսի 28-ին Արմին Բաչինովիչը իր խաղընկերոջ՝ Յոսիպ Իլիչիչի հետ տեղափոխվել է իտալական «Պալերմո» ակումբ՝ կնքելով 5 տարվա պայմանագիր. տրանսֆերի գումարը կազմել է մոտ 500-800 հազար եվրո։ Սեպտեմբերի 12-ին նա թիմի կազմում իր նորամուտն է նշել «Բրեշիայի» դեմ խաղում՝ 58-րդ րոպեին փոխարինելով Ֆաբիո Լիվերանիին։ Հոկտեմբերի 17-ին Արմինը խփել է ակումբում իր առաջին գոլը՝ գրավելով «Բոլոնիայի» դարպասը։ Նոյեմբերին Բաչինովիչով հետաքրքրվել են անգլիական «Չելսին», «Մանչեսթեր Յունայթեդը» և «Լիվերպուլը»։ Ընդհանուր առմամբ առաջին մրցաշրջանում թիմում Արմինը Սերիա A-ում անցկացրել է 33 հանդիպում և դարձել 2 գոլի հեղինակ։ Հունիսին նա երկարաձգել է պայմանագիրը «Պալերմոյի» հետ մինչև 2016 թվականը։

2012/13 մրցաշրջանում Արմինը վարձավճարով հանդես է եկել Սերիա B-ի «Հելլաս Վերոնա» թիմում, որի կազմում մասնակցել է 17 խաղի և խփել մեկ գոլ։

2014 թվականի օգոստոսի 21-ին Բաչինովիչը միացել է Սերիա B-ի «Վիրտուս Լանչանո» ակումբին։

2016 թվականի օգոստոսի 16-ին Արմինը տեղափոխվել է Իտալիայի Սերիա C-ում հանդես եկող «Տեռնանա» ակումբ, իսկ հաջորդ տարվա հունվարին՝ նույն լիգայի «Սամբենեդետեզե» ակումբ, որտեղ էլ 2018 թվականի հուլիսին ավարտել է խաղացողի կարիերան։

Միջազգային կարիերա
------------------

2009 թվականի օգոստոսի 12-ին Արմին Բաչինովիչը Սլովենիայի հավաքականի կազմում նորամուտը նշել է Աշխարհի 2010 թվականի առաջնության ընտրական խաղում Սան Մարինոյի դեմ խաղում՝ հանդիպման 74-րդ րոպեին փոխարինելով Ալեքսանդր Ռադոսավլևիչին։ Հավաքականում մինչև 2013 թվականն ընդհանուր առմամբ անցկացրել է 13 հանդիպում։

Նվաճումներ
----------

* Սլովենիայի չեմպիոն՝ 2008/09
* Սլովենիայի Սուպերգավաթակիր՝ 2009
* Սլովենիայի գավաթակիր՝ 2009/10

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967.
4. ↑  Drava Ptuj 1:2 (1:1) NK Maribor
5. ↑  NK Interblock 1:2 (0:1) NK Maribor
6. ↑  «Bacinovic, centrocampista di talento per il Palermo». *web.archive.org*. 2012 թ․ հոկտեմբերի 21. Արխիվացված է օրիգինալից 2012 թ․ հոկտեմբերի 21-ին. Վերցված է 2021 թ․ ապրիլի 6-ին.
7. ↑  «Палермо» приобрел двух игроков «Марибора»
8. ↑  Palermo, Ililic e Bacinovic: due osservati speciali
9. ↑  «BRESCIA - PALERMO — U.S. Città di Palermo». *web.archive.org*. 2010 թ․ սեպտեմբերի 14. Արխիվացված է օրիգինալից 2010 թ․ սեպտեմբերի 14-ին. Վերցված է 2021 թ․ ապրիլի 6-ին.
10. ↑  Palermo-Bologna 4-1(չաշխատող հղում)
11. ↑  Бачинович пока не получал предложений от клубов английской Премьер-лиги
12. ↑  «Ливерпуль» и «Челси» интересуются хавбеком «Палермо»
13. ↑  Бачинович и Иличич продлили контракты с «Палермо»(չաշխատող հղում)
14. ↑  Strack-Zimmermann, Benjamin. «Armin Bačinovič». *www.national-football-teams.com* (անգլերեն). Վերցված է 2021 թ․ ապրիլի 7-ին.
15. 1 2  «Armin Bacinovic - Player profile». *\_* (անգլերեն). Վերցված է 2021 թ․ ապրիլի 7-ին. `{{cite web}}`: Check `|url=` value (օգնություն)(չաշխատող հղում)
16. ↑  San Marino lažje ogrevanje za Poljake
17. ↑  «Armin Bacinovic - National team». *\_* (անգլերեն). Վերցված է 2021 թ․ ապրիլի 7-ին. `{{cite web}}`: Check `|url=` value (օգնություն)(չաշխատող հղում)

Արտաքին հղումներ
----------------

* Ֆուտբոլիստի էջը *National Football Teams* կայքում(անգլ.)
* Պրոֆիլը aic.football.it կայքում
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Պրոֆիլը prvaliga.si-ում
* Պրոֆիլը nzs.si-ում
* Պրոֆիլը gazzetta.it-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) |

 |